Θα σας παρουσιάσω το πρώτο review πληκτρολογίου από το Massdrop, το Magicforce 49. Συνήθως δεν προτείνω αυτό το site για αγορές “απλών” προϊόντων που μπορείτε να τα βρείτε και αλλού, λόγο των δασμών αφού τα στέλνουνε όλα από Αμερική, αλλά αν θέλετε να αγοράσετε κάποιο πληκτρολόγιο πιο ιδιαίτερο από τα συνηθισμένα, τότε αυτή είναι μία καλή ιστοσελίδα για να έχετε υπόψιν σας.

Το Massdrop, βασικά, πρόκειται για μια κλειστή κοινότητα για ομαδικές αγορές, κι όσοι περισσότεροι δεσμευτούν να αγοράσουν ένα προϊόν, τόσο πιο χαμηλή θα είναι η τελική του τιμή. Η σελίδα είναι κλειδωμένη μόνο για εγγεγραμμένους χρήστες ( απαιτεί μια απλή –δωρεάν– εγγραφή ), λόγο του ότι τα προϊόντα που εμφανίζονται είναι συνήθως αρκετά φθηνότερα και για διάφορους λόγους οι προμηθευτές έχουν αυτή την απαίτηση από τη σελίδα.

Μπορείτε να κάνετε εγγραφή πατώντας ΕΔΩ.

σας δίνω referral link, αλλά αν για οποιονδήποτε λόγο δεν επιθυμείτε να το χρησιμοποιήσετε, μπορείτε να πατήσετε εδώ για το απλό link.

Το πληκτρολόγιο που θα δούμε παρακάτω είναι το Magicforce 49-Key μηχανικό πληκτρολόγιο, το οποίο μου στοιχίσε 49$ + 16.50$ τα μεταφορικά = σύνολο 69.49$, χωρίς φυσικά τους δασμούς/φόρους.

Αν σας ενδιαφέρουν τέτοιου είδους πληκτρολόγια, μπορείτε να με ακολουθήσετε στο twitter / facebook ή να κάνετε εγγραφή στο newsletter,

[et_bloom_inline optin_id=optin_2]

όπου θα σας ενημερώνω τουλάχιστον μια φορά τον μήνα για τις αγορές μου από το Massdrop ή και για άλλες ενδιαφέρουσες προτάσεις.

Συσκευασία

Όπως και με το Magicforce 68 έρχεται και αυτό σε μια (πιο) απλή συσκευασία.

Δεν περιλαμβάνει τίποτα άλλο, εκτός από ένα καλώδιο και ένα φυλλάδιο με κάποιες από τις βασικές λειτουργίες συνδυασμών πλήκτρων.

Σχεδιασμός

Όπως μπορείτε να δείτε, είναι ίσως το μικρότερο πληκτρολόγιο για το οποίο έχω κάνει κριτική μέχρι τώρα.

σύγκριση με full size keyboard – razer ornata

Έχει 49 μόνο πλήκτρα αφού έχουν εξαφανίσει τελείως την επάνω σειρά των αριθμών, αλλά προσθέσανε μία κάθετη σειρά στη δεξιά πλευρά με κάποιες βασικές λειτουργίες, όπως: DEL PGUP/PGDN. Με αυτόν τον συνδυασμό σχεδιασμού και μεγέθους, το Magicforce 49 ανήκει στην κατηγορία των 40% μηχανικών πληκτρολογίων.

Το ιδιαίτερο του χαρακτηριστικό είναι το μοιρασμένο spacebar, κάτι που θα αναλύσουμε στη συνέχεια.

Τα πλήκτρα εξέχουν πάνω από την πλακέτα, το λεγόμενο Floating-key, όπου πρακτικά δεν υπάρχουν αρνητικά ή θετικά στοιχεία, παρά μόνο στο θέμα εμφάνισης. Προσωπικά το προτιμώ σε μικρού μεγέθους πληκτρολόγια σαν και αυτό.

Από κάτω δεν υπάρχουν σκάλες για να αλλάξετε το επίπεδο του ύψους, κάτι που δεν το βλέπω σαν αρνητικό αλλά θα προτιμούσα να είχε για τις δικές μου ανάγκες. Στο θέμα σταθερότητας, επάνω στο τραπέζι είναι αρκετά στερεό χωρίς να γλιστράει καθόλου.

Το καλώδιο είναι φυσικά το συνηθισμένο αφαιρούμενο mini USB, όπου βλέπουμε στα περισσότερα μηχανικά πληκτρολόγια.

Κανένα παράπονο μέχρι στιγμής.

Ποιότητα κατασκευής

Είναι αρκετά στερεό δεν λυγίζει καθόλου, αν και το φοβόμουν λίγο λόγο του ότι είναι πολύ ελαφρύ (349 g) αλλά όπως διαπίστωσα αργότερα είναι plate mounted, οπότε ήταν αναμενόμενο να είναι τόσο στιβαρό, αφού ο συνδυασμός της μεταλλικής πλακέτας με το μικρό του μέγεθος βοηθάει πολύ σε αυτόν τον τομέα.

Η μεταλλική πλακέτα αποτελέιται από αλουμίνιο ( πιο συγκεκριμένα, όπως το περιγράφει ο κατασκευαστής: Anodized, sand-blasted, aluminum-alloy top plate that uses CNC technology ), δίνοντας του έτσι μία πολύ ιδιαίτερη και γυαλιστερή επιφάνεια.

Τα keycaps είναι φτιαγμένα από ABS Doubleshot υλικό και τα βρίσκω περισσότερο ικανοποιητικά για ένα τέτοιου είδους πληκτρολόγιο, ειδικά σε αυτή τη τιμή. Το μειονέκτημά τους είναι πως λερώνονται πάρα πολύ εύκολα από λάδια χεριών, σε σημείο που βλέπω δακτυλικά αποτυπώματα επάνω τους με ελάχιστη χρήση.

Οι επιλογές για mechanical switches που υπήρχαν, ήταν cherry mx και gateron, οπότε προτίμησα τους Gateron blue, μιας και τους συγκεκριμένους δεν τους είχα βάλει σε κανένα άλλο review, οπότε είναι μία καλή ευκαιρία να τους δούμε κι αυτούς.

Οι απόψεις μου για αυτούς είναι πολύ θετικές και δεν έχω προσέξει σχεδόν καθόλου διαφορές με τους αντίστοιχους της Cherry, αν και διαβάζω διάφορα online να λένε πως είναι πιο λείοι, αυτό είναι κάτι που ισχύει, αν και μιλάμε για πολύ μικρές διαφορές που δεν νομίζω να το πρόσεχα αν δεν το γνώριζα για να το κοιτάξω.

Επίσης, κάτι σημαντικό με αυτούς τους διακόπτες είναι η μεγάλη διαφορά στην τιμή. Θεωρώ πως από την στιγμή που δεν χάνετε τίποτα σε ποιότητα και αν θέλετε να κρατήσετε χαμηλή την τιμή του πληκτρολογίου σας είναι μια πάρα πολύ καλή εναλλακτική.

Μπορείτε να τους ακούσετε παρακάτω.

Και εδώ τους Cherry mx Blue

Features

Δυστυχώς, δεν είναι όλα καλά και τέλεια με το Magicforce 49. Για παράδειγμα, τα 2 spacebars που διαθέτει, η λογική μου λέει πως το ένα το κρατάμε ως έχει ενώ το άλλο το προγραμματίζουμε να κάνει κάτι άλλο. Κάτι τέτοιο όμως δεν γίνετε, αφού δεν μας δίνει τέτοια δυνατότητα ο κατασκευαστής, πράγμα παράξενο γιατί έτσι δεν βρίσκω κανένα λόγο για 2 διαφορετικά spacebars.

Η χρήση του διπλού spacebar έχει σαν αποτέλεσμα απλά να μπερδεύει τον χρήστη, τουλάχιστον μέχρι να το συνηθίσει αρχικά.

Υπάρχουν όμως “ανεπίσημοι” τρόποι για να αλλάξετε την λειτουργία των πλήκτρων και συγκεκριμένα του spacebar. Θέλει όμως αρκετό ψάξιμο και διάβασμα, μα αν μπείτε στα σχόλια του συγκεκριμένου drop θα βρείτε περισσότερες πληροφορίες και συνδέσμους για το πως να το κάνετε. (λινκ) Θα προτιμούσα να είχα αυτή τη δυνατότητα χωρίς να πρέπει να ψάχνω στο διαδίκτυο. Μεγάλο αρνητικό, μιας και το διπλό spacebar ήταν το μεγάλου ατού αυτού του πληκτρολόγιου.

Υπάρχουν 11 διαφορετικά mode φωτισμού με 5 ρυθμίσεις έντασης, κι όλες οι αλλαγές γίνονται από το Magicforce 49, αφού δεν υπάρχει λογισμικό. Ο φωτισμός του προφανώς δεν είναι το δυνατό του στοιχείο, κι έτσι θα τον χαρακτήριζα απλά ικανοποιητικό. Φυσικά, δεν ανταγωνίζεται άλλα πληκτρολόγια σε αυτόν τον τομέα π.χ. σαν το Razer blackwidow και ούτε προσπαθεί, μα για κάποιον που θα θέλει τέτοιου ιδιαίτερου είδους πληκτρολόγιο πιστεύω θα του είναι αρκετό, αν ο φωτισμός είναι κάτι που επιθυμεί.

Σε γενικές γραμμές το πληκτρολόγιο πέραν των δύο spacebar δεν έχει να προσφέρει τίποτα άλλο εκτός από το μικρό του μέγεθος, αφού τα μόνα επιπλέον πλήκτρα που έχει βρίσκονται στη δεξιά στήλη του, όπως μπορείτε να δείτε, αλλά πρέπει να παραδεχτώ πως η τοποθέτηση των συγκεκριμένων πλήκτρων είναι επιτυχής, τουλάχιστον για μένα, αφού η χρήση των PGUP/PGDN + DEL είναι κάτι που χρησιμοποιώ πολύ συχνά.

Συμπέρασμα

Αρχικά, το Magicforce 49 το βρήκα δύσκολο στην χρήση λόγο του ότι λείπει η πάνω σειρά με έκανε συχνά να μπερδεύομαι, αλλά δεν είναι κάτι που δεν μπορείς να συνηθίσεις.

Δεν βλέπω τον λόγο να προτιμήσετε αυτό το μηχανικό πληκτρολόγιο για το γραφείο/σπίτι, αντί για οποιοδήποτε άλλο σε 60% αν επιθυμείτε μικρό μέγεθος, αφού η διαφορά δεν είναι καθόλου μεγάλη και στερείστε λιγότερα πράγματα. Αν θέλετε κάτι μικρό και βολικό για παιχνίδια, αυτό σίγουρα δεν είναι κατάλληλο για εσάς, αφού η έλλειψη της σειράς των αριθμών σίγουρα θα σας περιορίσει πάρα πολύ.

Θα το πρότεινα ίσως σε κάποιον που μετακινείτε συχνά και θέλει να παίρνει το πληκτρολόγιο μαζί του, ίσως σε συνδυασμό με κάποιο tablet π.χ. MS surface ή και Ipad, να ήταν μια καλή ιδέα.